**KISKŐRÖS VÁROS KÉPVISELŐ-TESTÜLETE**

4-9/2024. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2024. szeptember 18-án (szerda) 14:00 órai kezdettel megtartott üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Ba Edit, Filus Tibor, Gmoser István, Horváth János, Kudron Tamás, Nikléczi Gábor, Pethő Attila, Pohankovics András, Szedmák Tamás, Szlovák Pál, Ungvári Ferenc képviselők (12 fő)

dr. Nagy Gabriella aljegyző

Lucza Alexandra jegyzőkönyvvezető

**Meghívottként részt vett:** dr. Lénárt Endre, a Kiskunhalasi Semmelweis Kórház főigazgatója, Ocskai Krisztina a Kiskőrösi Szakorvosi Rendelőintézet vezetője, dr. Zentay Attila Dél-alföldi Regionális Mentőszervezet regionális igazgatója és dr. Lóczi Gerda a helyettese, dr. Tartott Zsolt r. alezredes kapitányságvezető, dr. Vaslóczki Ferenc r.ezredes a Bács-kiskun Vármegyei kapitányság főkapitány helyettese, dr. Kállayné Major Marina az Egészségügyi, Gyermekjóléti és Szociális Intézmény igazgatója, Csatlós Erzsébet a Kiskőrösi Óvodák igazgatója, Szabados Anna a Petőfi Sándor Városi Könyvtár igazgatója, dr. Filus Erika a Petőfi Szülőház és Emlékmúzeum igazgatója

Aszódiné Nedró Éva, Molnár Éva, Kutyifa Sándorné Sinkovicz Csilla, Bacskai Klára a Polgármesteri Hivatal munkatársai

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést. Tájékoztatta a megjelenteket, hogy dr. Turán Csaba jegyző betegség miatt a Képviselő-testületi ülésen nem tud részt venni, a helyettesítését a jogszabályoknak megfelelően dr. Nagy Gabriella aljegyző látja el.

Tájékoztatta a Képviselő-testületet az 5 millió forint értéket meghaladó kötelezettségvállalásokról, valamint jelezte, hogy írásban kiosztásra került a lejárt határidejű képviselő-testületi határozatok végrehajtásáról szóló tájékoztató.

5 MILLIÓ FORINTOT MEGHALADÓ ÉRTÉKŰ KÖTELEZETTSÉGVÁLLALÁS

* Az Önkormányzat a teniszpálya speciális sportburkolata elkészítésénektárgyában bruttó 28.651.200,- Ft értékben kötött vállalkozási szerződést a REBOUND SPORTS Szolgáltató Kft-vel.
* Az Önkormányzat a fogászati kezelőegység és fogászati kézi műszerek beszerzésénektárgyában bruttó 10.369.899,- Ft értékben kötött adásvételi szerződést a ZebiDent Kft-vel.
* Az Önkormányzat 2024. évi mélyépítési munkáktárgyában bruttó 51.515.271,- Ft értékben kötött szerződést a Kőröskom Nonprofit Kft-vel.
* Az Önkormányzat 2024. évi magasépítési munkáktárgyában bruttó 11.044.010,- Ft értékben kötött szerződést a Kőröskom Nonprofit Kft-vel.

Ezt követően a polgármester ismertette a napirendi javaslatot, melynek keretében kezdeményezte, hogy 13. napirendi pontként sürgősséggel kerüljön felvételre „A KISKŐRÖS KÜLTERÜLET 0551/13 HRSZ-Ú INGATLAN ÖNKORMÁNYZATI TULAJDONRÉSZÉNEK ÁTRUHÁZÁSA HORVÁTH ANITA RÉSZÉRE ” tárgyú előterjesztés, 14. napirendi pontként sürgősséggel kerüljön felvételre a „KÖZVILÁGÍTÁS AKTÍV ELEM ÜZEMELTETÉSI SZERZŐDÉS MEGKÖTÉSE AZ MVM LUMEN KFT-VEL” tárgyú előterjesztés, 15. napirendi pontként sürgősséggel kerüljön felvételre a „A KISKŐRÖSI ZSIDÓ- KERESZTÉNY EGYESÜLET NÉVHASZNÁLAT IRÁNTI KÉRELME” tárgyú előterjesztés, valamint 16. napirendi pontként sürgősséggel kerüljön felvételre a „A 2. SZÁMÚ FELNŐTT HÁZIORVOSI KÖRZET MŰKÖDTETÉSE” tárgyú előterjesztés. Ezenkívül az „INGÓ VAGYON INGYENES TULAJDONBA VÉTELE” tárgyú előterjesztés kerüljön le napirendről.

További kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 12„igen” szavazattal az alábbi napirendet fogadta el:

**N A P I R E N D:**

1. Tájékoztató a JÁRÓBETEG-SZAKELLÁTÁS MŰKÖDÉSÉNEK TAPASZTALATAIRÓL

**Tájékoztatót tartja:** Kiskunhalasi Semmelweis Kórház főigazgatója

1. Tájékoztató a HÁZIORVOSI HÉTKÖZI ÉS HÉTVÉGI ÜGYELETI FELADATOK ELLÁTÁSÁRÓL

**Tájékoztatót tartja:** Országos Mentőszolgálat

1. Beszámoló a közrend, közbiztonság helyzetéről

**Előterjesztő:** Polgármester

**Előadó:** Intézményüzemeltetési és gondnoksági menedzser

1. Beszámoló a petőfi szülőház és emlékmúzeum tevékenységéről

**Előterjesztő:** Polgármester

**Előadó:** Intézményüzemeltetési és gondnoksági menedzser

1. BESZÁMOLÓ A KISKŐRÖSI ÓVODÁK SZAKMAI TEVÉKENYSÉGÉRŐL

**Előterjesztő:** Polgármester

**Előadó:** Intézményüzemeltetési és gondnoksági menedzser

1. A KISKŐRÖSI ÓVODÁK SZERVEZETI ÉS MŰKÖDÉSI SZABÁLYZATÁNAK MÓDOSÍTÁSA

**Előterjesztő:** Polgármester

**Előadó:** Intézményüzemeltetési és gondnoksági menedzser

1. AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY ALAPÍTÓ OKIRATÁNAK MÓDOSÍTÁSA

**Előterjesztő:** Polgármester

**Előadó:** Intézményüzemeltetési és gondnoksági menedzser

1. BESZÁMOLÓ A POLGÁRMESTERI HIVATAL 2023. ÉVI TEVÉKENYSÉGÉRŐL

**Előterjesztő:** Jegyző

1. A 2024. ÉVI KÖLTSÉGVETÉS MÓDOSÍTÁSA

**Előterjesztő:** Polgármester

**Előadó:** Pénzügyi osztályvezető

1. Magánszemély kommunális adójáról szóló önkormányzati rendelet megalkotása

**Előterjesztő:** Polgármester

**Előadó:** Közigazgatási osztályvezető

1. KISKŐRÖS VÁROS TELEPÜLÉSRENDEZÉSI TERVÉNEK (SZERKEZETI TERV) MÓDOSÍTÁSA EGYSZERŰSÍTETT ELJÁRÁS KERETÉBEN

**Előterjesztő:** Polgármester

**Előadó:** Vagyongazdálkodási referens I.

1. KISKŐRÖS VÁROS HELYI ÉPÍTÉSI SZABÁLYZATÁRÓL ÉS SZABÁLYOZÁSI TERVÉRŐL SZÓLÓ 18/2015. (IX.10.) ÖNKORMÁNYZATI RENDELET MÓDOSÍTÁSA

**Előterjesztő:** Polgármester

**Előadó:** Vagyongazdálkodási referens I.

1. A KISKŐRÖS KÜLTERÜLET 0551/13 HRSZ-Ú INGATLAN ÖNKORMÁNYZATI TULAJDONRÉSZÉNEK ÁTRUHÁZÁSA HORVÁTH ANITA RÉSZÉRE

**Előterjesztő:** Polgármester

**Előadó:** Vagyongazdálkodási referens II.

1. KÖZVILÁGÍTÁS AKTÍV ELEM ÜZEMELTETÉSI SZERZŐDÉS MEGKÖTÉSE AZ MVM LUMEN KFT-VEL

**Előterjesztő:** Polgármester

**Előadó:** Városgondnoksági csoportvezető

1. A KISKŐRÖSI ZSIDÓ- KERESZTÉNY EGYESÜLET NÉVHASZNÁLAT IRÁNTI KÉRELME

**Előterjesztő:** Polgármester

**Előadó:** Önkormányzati asszisztens

1. A 2. SZÁMÚ FELNŐTT HÁZIORVOSI KÖRZET MŰKÖDTETÉSE

**Előterjesztő:** Polgármester

**Előadó:** Közigazgatási osztályvezető

1. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK
2. **napirend**

Tájékoztató a járóbeteg-szakellátás működésének tapasztalatairól

**Tájékoztatót tartja:** Kiskunhalasi Semmelweis Kórház főigazgatója

**Domonyi László polgármester** köszöntötte az ülésen **dr. Lénárt Endrét, a Kiskunhalasi Semmelweis Kórház főigazgatóját** és **Ocskai Krisztinát a Kiskőrösi Szakorvosi Rendelőintézet vezetőjét**, majdfelkérte a tájékoztató szóbeli megtartására.

**Dr. Lénárt Endre főigazgató** köszöntötte a jelenlévőket és a televízió nézőit.Elmondta, hogy az idei évben került sor a Kiskunhalasi Kórház főigazgatói székében személy cserére. Főigazgatóként addig szól a megbízása, amig a sikeres pályázat elbírálásra nem kerül. A pályázat kiírásra került, október 2. napjától van lehetőség a pályázat benyújtására, az elsődleges bírálat 60 nap, körülbelül jövő év első felében születik meg a végleges döntés. Az átmeneti időszakban fő feladata a Kórház és a hozzá tartozó járóbeteg szakrendelő stabilan tartása volt. A továbbiakban bemutatta a járóbeteg ellátás főbb esetszámait, számait, az óraszám változatlan, a sebészet, a reumatológia, a röntgen, a gyógytorna, a fizioterápia tekintetében emelkedés, a többi szakma tekintetében stagnálás figyelhető meg. A bevételek szezonalitást mutatnak, a kiadások sajnos magasabbak.

Megköszönte a város részéről a támogatást, megköszönte a kiskőrösi rendelőben dolgozó minden kollégának az áldozatos munkáját, a rendelőintézethez forduló betegek türelmét.

**Filus Tibor képviselő** a Kiskőrösi rendelőintézet személyzeti állománya felől érdeklődött, van-e orvos, illetve ápoló hiány.

**dr. Lénárt Endre főigazgató** válaszában elmondta, hogy Kiskőrösön a szakdolgozók tekintetében pozitívabb a helyzet, a szakorvosoknál kevesebb óra tud működni, mint ami az igény lenne. Próbálnak orvosokat hozni, nehéz az anyagi versenyhelyzet miatt. A probléma megoldására törekszenek.

**Domonyi László polgármester** a szemészet felől érdeklődött, várható-e változás olyan tekintetben, hogy több beteget tudnak majd fogadni a jövőben.

**dr. Lénárt Endre főigazgató** sajnos azonnali megoldást nem tudnak nyújtani, ráadásul nyugdíjazás előtt állnak, nincsenek könnyű helyzetben.

**Domonyi László polgármester** megköszönte a tájékoztatót. Jó erőt és egészséget kívánt a főigazgatónak és kollégáinak.

1. **napirend**

TÁJÉKOZTATÓ A HÁZIORVOSI HÉTKÖZI ÉS HÉTVÉGI ÜGYELETI FELADATOK ELLÁTÁSÁRÓL

**Tájékoztatót tartja:** Országos Mentőszolgálat

**Domonyi László polgármester** köszöntötte az ülésen **dr. Zentay Attilát, a Dél-alföldi Regionális Mentőszervezet regionális igazgatóját és dr. Lóczi Gerdát a helyettesét**, majdigazgató urat felkérte a tájékoztató szóbeli megtartására.

**dr. Zentay Attila, a Dél-alföldi Regionális Mentőszervezet regionális igazgatója** elmondta, hogy minden változás bizonytalanságot szül. 2023. novembert 1. napjával indult a Bács-Kiskun Vármegyei új ügyeleti modell, melynek célja, hogy a rendelkezésre álló erőforrásokat megfelelően alkalmazzák és a jogos igényeket elégítse ki, azokat optimális szintre redukálja. A továbbiakban ismertette az ügyeleti szolgálattal és a központi ügyelettel kapcsolatos információkat

**Domonyi László polgármester** megköszönte a tájékoztatót. Jó erőt és egészséget kívánt.

1. **napirend**

BESZÁMOLÓ A KÖZREND, KÖZBIZTONSÁG HELYZETÉRŐL

**A beszámolót tartja:** Kiskőrösi Rendőrkapitányság kapitányságvezetője

**Domonyi László polgármester köszöntötte az ülésen dr. Vaslóczki Ferencet, a Bács-Kiskun Megyei Rendőr-főkapitányság megyei rendőrfőkapitány helyettesét és dr. Tartott Zsoltot, a Kiskőrösi Rendőrkapitányság megbízott vezetőjét**, majd az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogy a rendőrségről szóló törvény értelmében a rendőrkapitány vagy kijelölt helyettese évente beszámol a rendőrkapitányság illetékességi területén működő települési önkormányzat képviselő-testületének a település közbiztonságának helyzetéről, a közbiztonság érdekében tett intézkedésekről és az azzal kapcsolatos feladatokról.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**dr. Tartott Zsolt** megköszönte a városnak a sok segítséget, az együttműködést,szóbeli kiegészítéskéntismertette a kapitányság illetékességi területére vonatkozó főbb statisztikai adatokat. Kisfilmeket vetített le, mellyel óvatosságra intett mindenkit az online térben történő vásárlás, személyes adatok megadása terén. Ismertette kiemelt céljaikat, elmondta, hogy a város élhető, biztonságos.

**Pohankovics András képviselő** megköszönte az aktív rendőrségi jelenlétet a városban és azt, hogy az elektromos rollerrel közlekedőket is koordinálják.

**Domonyi László polgármester** megköszönte a részletes beszámolót. Jó erőt, egészséget kívánt. A jövőre nézve is felajánlotta az önkormányzat segítségét.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**71/2024. sz. Képv. test. hat.**

Beszámoló a közrend, közbiztonság helyzetéről

**HATÁROZAT**

A Képviselő-testület a Kiskőrösi Rendőrkapitányság Kiskőrös város közbiztonságának 2023. évi helyzetéről, a közbiztonság érdekében tett intézkedésekről és az azzal kapcsolatos feladatokról szóló beszámolóját a határozat mellékletben foglaltak szerint elfogadja.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

BESZÁMOLÓ A PETŐFI SZÜLŐHÁZ ÉS EMLÉKMÚZEUM TEVÉKENYSÉGÉRŐL

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési és gondnoksági menedzser

**Domonyi László polgármester** köszöntötte az **ülésen dr. Filus Erikát, a Petőfi Szülőház és Emlékmúzeum igazgatóját**, majdaz előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogya vonatkozó jogszabályok rendelkezései szerint a fenntartó, azaz Kiskőrös Város Önkormányzat meghatározza és jóváhagyja a muzeális intézmény éves és középtávú feladatait, így különösen stratégiai tervét, munkatervét és beszámolóját, valamint fejlesztési és beruházási feladatait. Az előző beszámoló óta eltelt időszakról az intézményvezető elkészítette az írásos előterjesztést, melyet határidőben benyújtott a Képviselő-testület felé. Jelen előterjesztés a beszámolót tartalmazza.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**dr. Filus Erika igazgató** nem kívánt szóbeli kiegészítést tenni, de elmondta, hogy kérdés esetén rendelkezésre áll.

**Filus Tibor képviselő** elmondta, hogy jó üzenete volt a Petőfi 200 emlékévnek a látogatottság tekintetében, gratulált dr. Filus Erikának és kollégáinak az elvégzett munkáért.

**Szedmák Tamás képviselő** afelől érdeklődött, hogy a magas látogatottság megtartása érdekében mit tudnak tenni.

**dr. Filus Erika** válaszában elmondta, hogy egy kiemelt emlékév ritka, de nincs ok az aggodalomra, a múzeum látogató száma eléri az átlagot, programokat indítanak, melyek a fiatal felnőtteket mozdítják meg.

**Domonyi László polgármester** megköszönte a munkát és további jó egészséget kívánt.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**72/2024. sz. Képv. test. hat.**

Beszámoló a Petőfi Szülőház és Emlékmúzeum tevékenységéről

**HATÁROZAT**

A Képviselő-testület a Petőfi Szülőház és Emlékmúzeum szakmai tevékenységéről és működésének feltételeiről szóló beszámolóját jóváhagyja.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

BESZÁMOLÓ A KISKŐRÖSI ÓVODÁK SZAKMAI TEVÉKENYSÉGÉRŐL

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési és gondnoksági menedzser

**Domonyi László polgármester** köszöntötte az ülésen **Csatlós Erzsébetet, a Kiskőrösi Óvodák intézményvezetőjét,** majd az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogy a nemzeti köznevelési törvény rendelkezései szerint a fenntartó tanévenként legfeljebb egy alkalommal kötelezheti az intézményvezetőt arra, hogy az intézmény tevékenységéről átfogó módon beszámoljon. A Képviselő-testület éves munkaterve minden évben tartalmazza ezt a napirendi pontot. Csatlós Erzsébet intézményvezető elkészítette a beszámolót, melyet jelen előterjesztés tartalmaz.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Csatlós Erzsébet intézményvezető** köszöntötte a jelenlévőket, szóbeli kiegészítésként elmondta, hogy a 2023/2024-es nevelési évet 361 gyermekkel indították, 16 csoportban működnek, 3 tagintézménnyel és 1 székhelyintézménnyel. Megköszönte a kollégái példaértékű és áldozatos munkáját, mindenki szakmai tudását hozzáadva valósították meg a célokat, akadálymentesen áthidalták a nehézségeket és változásokat is. Ismertette a megvalósuló rendezvényeket, megköszönte a szülőknek az állandó magas létszámú részvételt. Beszélt a közelmúltban megvalósult beruházásokról, fejlesztésekről, melyekért nagyon hálás. Végül köszöntetet mondott a fenntartónak az állansó segítségért.

**Domonyi László polgármester** jó egészséget és jó munkát kívánt. Elmondta, hogy a közüzemi díjak változása miatt szükséges átgondolni a fűtési rendszert, mivel a Kiskőrösi Óvodák a legnagyobb intézménye az önkormányzatnak.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**73/2024. sz. Képv. test. hat.**

Beszámoló a Kiskőrösi Óvodák szakmai tevékenységéről

**HATÁROZAT**

A Képviselő-testület a Petőfi Szülőház és Emlékmúzeum szakmai tevékenységéről és működésének feltételeiről szóló beszámolóját jóváhagyja.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

A KISKŐRÖSI ÓVODÁK SZERVEZETI ÉS MŰKÖDÉSI SZABÁLYZATÁNAK MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési és gondnoksági menedzser

**Domonyi László polgármester** köszöntötte az ülésen **Csatlós Erzsébetet, a Kiskőrösi Óvodák intézményvezetőjét,** majd az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogy az elmúlt évben jelentős jogszabály változás történt a pedagógusi életpályán, hatályba lépett a pedagógusok új életpályájáról szóló törvény és annak végrehajtási rendeletei, melyek érintik a Kiskőrösi Óvodák szervezeti és működési szabályzatát is, így az új jogszabályi előírások miatt ennek átdolgozása volt szükséges, melyhez a fenntartó egyetértését ki kell kérni.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén lezárta és szavazásra bocsátotta a határozat-tervezetet.

A képviselő-testület 12 „igen” szavazattal az alábbi határozatot hozta:

**74/2024. sz. Képv. test. hat.**

A Kiskőrösi Óvodák Szervezeti és Működési Szabályzatának módosítása

**HATÁROZAT**

Kiskőrös Város Képviselő-testülete a Kiskőrösi Óvodák Szervezeti és Működési Szabályzatával a határozat mellékletében foglaltak szerint egyetért.

**Határidő:** azonnal

**Felelős:** polgármester

*Melléklet a jegyzőkönyvhöz csatolva.*

1. **napirend**

AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY ALAPÍTÓ OKIRATÁNAK MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési és gondnoksági menedzser

**Domonyi László polgármester** köszöntötte az ülésen **Csatlós Erzsébetet, a Kiskőrösi Óvodák intézményvezetőjét,** majd az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogy technikai módosításról van szó, a 2. számú háziorvosi körzet helyettesítése miatt az Egészségügyi, Gyermekjóléti és Szociális Intézmény alapító okiratában bekerül a háziorvosi alapellátás.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**75/2024. sz. Képv. test. hat.**

Az Egészségügyi, Gyermekjóléti és Szociális Intézmény alapító okiratának módosítása

**HATÁROZAT**

A Képviselő-testület

1. Az Egészségügyi, Gyermekjóléti és Szociális Intézmény alapító okiratát a határozat 1. melléklete szerinti tartalommal módosítja.
2. felhatalmazza a polgármestert a határozat 1. mellékletét képező módosító okirat és a határozat 2. mellékletét képező módosításokkal egységes szerkezetbe foglalt alapító okirat aláírására.

**Felelős:** polgármester

**Határidő:** azonnal

* + - 1. *melléklet a 75/2024. sz. képv. test. határozathoz*

Okirat száma:

Módosító okirat

**Az Egészségügyi, Gyermekjóléti és Szociális Intézmény a** **Kiskőrös Város Önkormányzatának Képviselő-testülete által 2023. augusztus 30. napján kiadott, 3934-8/2023 számú alapító okiratát az államháztartásról szóló 2011. évi CXCV. törvény 8/A. §-a alapján – Kiskőrös Város Önkormányzata Képviselő-testületének …/2024. számú határozatára figyelemmel a következők szerint módosítom:**

1. **Az alapító okirat 4.1. alpontjába**

**„**A költségvetési szerv közfeladata: Az egészségügyi alapellátásról szóló 2015.évi CXXIII. törvényben, és az egészségügyről szóló 1997.évi CLIV. törvényben, valamint más jogszabályokban meghatározott egészségügyi alapellátás, a gyermekek védelméről és a gyámügyi igazgatásról szóló 1997. évi XXXI. törvényben meghatározott gyermekjóléti alapellátás, valamint a szociális igazgatásról és a szociális ellátásról szóló 1993. évi III. törvényben meghatározott szociális ellátás. **” szöveg lép.**

1. **Az alapító okirat 4.2. alpontjába foglalt táblázat a következő 16. sorral egészül ki.**

**2.2.** A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 16 | 072111 | Háziorvosi alapellátás |

1. **Az alapító okirat 4.3. alpontjába**

**„**A költségvetési szerv alaptevékenysége: Az Egészségügyi, Gyermekjóléti és Szociális Intézmény ellátja az egészségügyi alapellátásról szóló 2015.évi CXXIII. törvény és az egészségügyről szóló 1997. évi CLIV. törvényben, a szociális igazgatásról és a szociális ellátásról szóló 1993. évi III. törvény, a gyermekvédelemről és a gyámügyi igazgatásról szóló 1997. évi XXXI. törvény és a vonatkozó egyéb jogszabályokban a számára meghatározott feladatokat.**” szöveg lép**.

Jelen módosító okiratot a törzskönyvi nyilvántartásba történő bejegyzés 2024. október 01. napjától kell alkalmazni.

Kelt: Kiskőrös, 2024. szeptember 18.

P.H.

»aláírás«

* + - 1. *melléklet a 75/2024. sz. képv. test. határozathoz*

Okirat száma: 3934-9/2024.

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján az Egészségügyi, Gyermekjóléti és Szociális Intézmény alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Egészségügyi, Gyermekjóléti és Szociális Intézmény
   2. A költségvetési szerv
      1. székhelye: 6200 Kiskőrös, Árpád utca 8.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Egészségügyi, Gyermekjóléti és Szociális Intézmény Ifjúság-egészségügyi Szolgálat | 6200 Kiskőrös, Árpád utca 4. |
| 2 | Egészségügyi, Gyermekjóléti és Szociális Intézmény Idősek Otthona | 6200 Kiskőrös, Sárkány József utca 13. |
| 3 | Egészségügyi, Gyermekjóléti és Szociális Intézmény Bölcsőde | 6200 Kiskőrös, Árpád utca 6. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma:1981.01.01.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Kiskőrös Város Önkormányzata
      2. székhelye:6200 Kiskőrös, Petőfi Sándor tér 1.
   3. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Humán Szolgáltató Központ | 6200 Kiskőrös, Kossuth Lajos utca 27. |
| 2 | Kiskőrösi Többcélú Kistérségi Társulás Kiskőrösi és Császártöltési Idősek Otthona | 6200 Kiskőrös, Sárkány József utca 13. |

1. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Kiskőrös Város Önkormányzata Képviselő-testülete
      2. székhelye: 6200 Kiskőrös, Petőfi Sándor tér 1.
   2. A költségvetési szerv fenntartójának
      1. megnevezése: Kiskőrös Város Önkormányzata
      2. székhelye: 6200 Kiskőrös, Petőfi Sándor tér 1.
2. **A költségvetési szerv tevékenysége**
   1. A költségvetési szerv közfeladata: Az egészségügyi alapellátásról szóló 2015. évi CXXIII. törvény és az egészségügyrőlszóló 1997. évi CLIV. törvényben, valamint más jogszabályokban meghatározott egészségügyi alapellátás, a gyermekek védelméről és a gyámügyi igazgatásról szóló 1997. évi XXXI. törvényben meghatározott gyermekjóléti alapellátása, valamint a szociális igazgatásról és a szociális ellátásról szóló 1993. évi III. törvényben meghatározott szociális ellátás.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 841117 | Kormányzati és önkormányzati intézmények ellátó, kisegítő szolgálatai |

* 1. A költségvetési szerv alaptevékenysége: Az Egészségügyi, Gyermekjóléti és Szociális Intézmény ellátja az egészségügyi alapellátásról szóló 2015. évi CXXIII. törvény és az egészségügyről szóló 1997. évi CLIV. törvényben, a szociális igazgatásról és a szociális ellátásról szóló 1993. évi III. törvény, a gyermekek védelméről és a gyámügyi igazgatásról szóló 1997. évi XXXI. törvény és a vonatkozó egyéb jogszabályokban a számára meghatározott feladatokat.
  2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013360 | Más szerv részére végzett pénzügyi-gazdálkodási, üzemeltetési, egyéb szolgáltatások |
| 2 | 041233 | Hosszabb időtartamú közfoglalkoztatás |
| 3 | 062020 | Településfejlesztési projektek és támogatásuk |
| 4 | 072311 | Fogorvosi alapellátás |
| 5 | 074031 | Család és nővédelmi egészségügyi gondozás |
| 6 | 074032 | Ifjúság-egészségügyi gondozás |
| 7 | 101110 | Bentlakásos, nem kórházi ellátás, ápolás |
| 8 | 102023 | Időskorúak tartós bentlakásos ellátása |
| 9 | 102024 | Demens betegek tartós bentlakásos ellátása |
| 10 | 104012 | Gyermekek átmeneti ellátása |
| 11 | 104030 | Gyermekek napközbeni ellátása családi bölcsőde, munkahelyi bölcsőde, napközbeni gyermekfelügyelet vagy alternatív napközbeni ellátás útján |
| 12 | 104031 | Gyermekek bölcsődében és mini bölcsődében történő ellátása |
| 13 | 104042 | Család és gyermekjóléti szolgáltatások |
| 14 | 104043 | Család és gyermekjóléti központ |
| 15 | 107080 | Esélyegyenlőség elősegítését célzó tevékenységek és programok |
| 16 | 072111 | Háziorvosi alapellátás |

* 1. A költségvetési szerv illetékessége, működési területe: Kiskőrös vonzáskörzete területén az alapító okiratban meghatározott feladatok ellátása.

A bentlakásos intézmény vonatkozásában Magyarország területe.

A Család- és gyermekjóléti központ vonatkozásában a Kiskőrösi Járás területe.

1. **A költségvetési szerv szervezete és működése**
   1. A költségvetési szerv vezetőjének megbízási rendje: Vezetője az igazgató, akit a Képviselő-testület – pályázat alapján – legfeljebb 5 évig terjedő határozott időre bíz meg.

Foglalkoztatási jogviszonyára a közalkalmazottak jogállásáról szóló 1992. évi XXXIII. törvény vonatkozik. A vezető felett az egyéb munkáltatói jogokat a polgármester gyakorolja.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | Munkaviszony | A munka törvénykönyvéről szóló 2012. évi I. törvény |
| 2 | Közalkalmazotti jogviszony | A közalkalmazottak jogállásáról szóló 1992. évi XXXIII. törvény |
| 3 | Megbízási jogviszony | A polgári törvénykönyvről szóló 2013. évi V. törvény |
| 4 | Egészségügyi szolgálati jogviszony | Az egészségügyi szolgálati jogviszonyról szóló 2020. évi C. törvény |

Jelen alapító okiratot a törzskönyvi nyilvántartásba történő bejegyzés 2024. október 01. napjától kell alkalmazni, ezzel egyidejűleg a költségvetési szerv 2023. augusztus 30. napján kelt, 3934-8/2023 okiratszámú alapító okiratot visszavonom.

Kelt: Kiskőrös, 2024. 09.18.

P.H.

»aláírás«

Az államháztartásról szóló törvény végrehajtásáról szóló 368/2011. (XII. 31.) Korm. rendelet 5. § (4) bekezdése alapján a Magyar Államkincstár nevében igazolom, hogy jelen alapító okirat módosításokkal egységes szerkezetbe foglalt szövege megfelel az alapító okiratnak a Egészségügyi, Gyermekjóléti és Szociális Intézmény, 2024. szeptember 18 napján kelt, 2024. október 01. napjától alkalmazandó /2024 okiratszámú módosító okirattal végrehajtott módosítása szerinti tartalmának.

Kelt: .

P.H.

Magyar Államkincstár

1. **napirend**

BESZÁMOLÓ A POLGÁRMESTERI HIVATAL 2023. ÉVI TEVÉKENYSÉGÉRŐL

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Jegyző

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogy Magyarország helyi önkormányzatairól szóló törvény rendelkezései szerint a jegyző minden évben beszámol a képviselő-testületnek a Polgármesteri Hivatal munkájáról. A beszámoló tartalmazza a szervezeti egységek munkáját a számok tükrében, statisztikai adatokkal kiegészítve, mely a határozat-tervezet mellékletét képezi. Megköszönte a Polgármesteri Hivatal köztisztviselőinek egész éves szakszerű és jogszerű munkáját, az önkormányzati intézmények, az önkormányzati tulajdonú gazdasági társaságok együttműködését és nem utolsó sorban az ügyfelek türelmét és bizalmát.

**Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke, **Szlovák Pál,** a Társadalompolitikai Bizottság elnöke a bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**76/2024. sz. Képv. test. hat.**

Beszámoló a polgármesteri hivatal 2023. évi tevékenységéről

**HATÁROZAT**

A Képviselő-testület a Polgármesteri Hivatal 2023. évi tevékenységéről szóló beszámolót a határozat mellékletében foglaltak szerint elfogadja.

**Felelős:** jegyző

**Határidő:** azonnal

*Melléklet a jegyzőkönyvhöz csatolva.*

*Domonyi László polgármester 10 perc szünetet rendelt el.*

1. **napirend**

A 2024. ÉVI KÖLTSÉGVETÉS MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy a Magyar Államkincstár tájékoztatói alapján átvezetésre kerültek a májusi normatíva módosítás eredményei. A Petőfi Szülőház és Emlékmúzeum három pályázatot nyert, a Szendrey Júlia emléknap megszervezésére 727.550 Ft-ot, a szabadságharc 175. évfordulója alkalmából szervezett országos konferencia megrendezése 900.000 Ft-ot, hangtechnikai eszközök beszerzésre 300.000 Ft-ot, melynek kiadási és bevételi előirányzatai beépítésre kerültek. A Polgármester a céltartalékaiból támogatta a napelemes rendszerek bővítését, a Bács-Kiskun Vármegyei Rendőr-főkapitányság Kiskőrösi Rendőrkapitányság hivatásos állománya részére a túlórák kifizetését, a Petőfi Sándor Városi Könyvtár személyi változásaihoz kapcsolódó többletkiadások fedezetét, az Egészségügyi, Gyermekjóléti és Szociális Intézmény TOP-PLUSZ-3.1.3-23 Együtt könnyebb projekt kiadásait, valamint a Kiskőrösi Dutra Baráti Kör Egyesület XII. Kiskőrösi Dutra Nemzetközi Találkozó megrendezését.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

**Pethő Attila képviselő** röviden összegezte az elmúlt öt évben történt eseményeket, elmondta, hogy a nehezebb időszakokat is átvészelték. Beszélt a beruházásokról, melyek a nehéz időszakok ellenére is megvalósultak, akár önerőből is. Kiemelte a Petőfi 200 Emlékévet, köszönetet mondott Szedmák Tamásnak, aki nagy részt vállalt annak megvalósításában. Megköszönte a Pénzügyi bizottság elmúlt 5 éves munkáját, valamint a leköszönő képviselőknek is köszönetet mondott.

**Ungvári Ferenc képviselő** elmondta, hogy szívesen és örömmel dolgozott a városért és ezt a jövőben is szívesen teszi majd.

További kérdés, hozzászólás nem volt, a polgármester szavazásra bocsátotta a rendelet-tervezetet.

A Képviselő-testület 12 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**14/2024. (...) önkormányzati rendelete**

**Kiskőrös Város 2024. évi költségvetéséről szóló 3/2024. (II. 22.) önkormányzati rendelet módosításáról**

Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

**1. §**

(1) A Kiskőrös Város 2024. évi költségvetéséről szóló 3/2024. (II. 22.) önkormányzati rendelet (továbbiakban: Kr.) 3. § (1) bekezdés a) pontja helyébe a következő rendelkezés lép:

*(A Képviselő-testület Kiskőrös Város 2024. évi költségvetésének)*

„*a)* költségvetési kiadások főösszegét: 5.021.084.691 forintban”

*(állapítja meg.)*

(2) A Kr. 3. § (1) bekezdés c) pontja helyébe a következő rendelkezés lép:

*(A Képviselő-testület Kiskőrös Város 2024. évi költségvetésének)*

„*c)* költségvetési bevételi főösszegét: 3.495.967.051 forintban”

*(állapítja meg.)*

**2. §**

A Kr. 4. §-a a következő (5) bekezdéssel egészül ki:

„(5) A Környezetvédelmi Alap felhasználása a mindenkor hatályos *Környezetvédelmi Alap létrehozásáról* szóló önkormányzati rendeletnek megfelelően történik.”

**3. §**

A Kr. 6. § (2) bekezdése helyébe a következő rendelkezés lép:

„(2) A céltartalékok összege 192.788.508 forint jelen rendelet 7. mellékletében meghatározott célonkénti bontásban.”

**4. §**

A Kr. 13. § (7) bekezdése helyébe a következő rendelkezés lép:

„(7) Az Önkormányzat által irányított, nem önállóan gazdálkodó költségvetési szervek esetében a személyi juttatások között külön tételként szerepelő, a meghatározott munkateljesítmény elérése, illetve átmeneti többletfeladatok teljesítése esetén nyújtott keresetkiegészítés, intézményvezető által még fel nem osztott részét a Képviselő-testület zárolja, a zárolás feloldásáról a Polgármester dönt.”

**5. §**

(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe az 5. melléklet lép.

(5) A Kr. 5. melléklete helyébe a 4. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.

**6. §**

Ez a rendelet a kihirdetését követő napon lép hatályba.

*Mellékletek a jegyzőkönyvhöz csatolva.*

1. **napirend**

MAGÁNSZEMÉLY KOMMUNÁLIS ADÓJÁRÓL SZÓLÓ ÖNKORMÁNYZATI RENDELET MEGALKOTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Közigazgatási osztályvezető

**Domonyi László polgármester** az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy a helyi adókról szóló törvény felhatalmazása alapján a Képviselő-testület 1992. január 1. napjától vezette be a magánszemélyek kommunális adóját. A törvény szerint kommunális adókötelezettség terheli azt a magánszemélyt, aki a naptári év első napján az önkormányzat illetékességi területén lévő építmények közül a lakás és a nem lakás céljára szolgáló épület, épületrész, valamint telek tulajdonosa, továbbá azt a magánszemélyt is, aki nem magánszemély tulajdonban álló lakás bérleti jogával rendelkezik. Az önkormányzat adómegállapítási joga többek között arra terjed ki, hogy a már bevezetett adót módosítsa, az adó mértékét megállapítsa. Az önkormányzat adómegállapítási jogát korlátozza az, hogy az általa bevezetett adó mértékeként nem állapíthat meg többet az adómaximumnál. A magánszemély kommunális adója adónemben a 2024. évi adómaximum 38.769,2 Ft adótárgyanként. A magánszemély kommunális adója adómértéke 2012. január 1. óta változatlan. A rendelet-tervezetben az adómértékek emelésére tettek javaslatot, ha a lakás hasznos alapterülete a 100 m2-t nem haladja meg lakásonként 18.000 forint, ha a lakás hasznos alapterülete a 100 m2-t meghaladja lakásonként 22.000 forint, nem lakás céljára szolgáló épület, épületrész esetén épületenként, épületrészenként 5.000 forint, telek esetén telkenként 10.000 forintra módosulna az adó mértéke. A rendelet-tervezet szerint a külterületen fekvő telek adómentessége megszűnik, mely azt jelenti, hogy a külterületen fekvő, művelés alól kivett területek adókötelessé válnak, a külterületen fekvő termőföld, vagyis az ingatlan-nyilvántartásban szántó, szőlő, gyümölcsös, kert, rét, legelő (gyep), nádas, fásított terület, halastó művelési ágban nyilvántartott földrészlet továbbra sem adóköteles. Életkorhoz kapcsolódó adókedvezményt 2004. év óta biztosít az önkormányzat az adózóknak, 2010. óta a 62. életévét betöltöttek részesülnek a kedvezményben. A társadalombiztosítási nyugellátásról szóló törvény szerint a társadalombiztosítási öregségi nyugdíjra jogosító öregségi nyugdíjkorhatára annak, aki 1957-ben vagy azt követően született, a betöltött 65. életév. Célszerű ezért az öregségi nyugdíjkorhatárral összhangban 62. életévről 65. életévre módosítani a tulajdonában, haszonélvezetében lévő, kizárólag a kérelmező magánszemély által és a Polgári Törvénykönyvről szóló törvény szerinti közeli hozzátartozója által a lakcímnyilvántartás szerint és életvitelszerűen is lakóhelyéül szolgáló lakás után megállapított adó 50 %-ának megfizetése alóli mentességre vonatkozó szabályt. Továbbra is mentes marad az adó alól a gépjárműtároló, garázs kivételével a nem lakás céljára szolgáló épület, épületrész, a komfort nélküli lakás és a szükséglakás, a kiegészítő helyiségként használt gépjárműtároló. 50 %-os adókedvezményben részesül a külterületen fekvő lakás, gépjárműtároló és garázs, valamint a szennyvízcsatorna létesítése céljából hozzájárulást fizető magánszemély a beruházással érintett ingatlana után.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 12 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**15/2024. (...) önkormányzati rendelete**

**a magánszemély kommunális adójáról**

Kiskőrös Város Önkormányzatának Képviselő-testülete a helyi adókról szóló 1990. évi C. törvény 1. § (1) bekezdésében kapott felhatalmazás alapján, az Alaptörvény 32. cikk (1) bekezdés a) és h) pontjaiban meghatározott feladatkörében eljárva a következőket rendeli el:

**Az adó mértéke**

**1. §**

Az adó évi mértéke

*a)* ha a lakás hasznos alapterülete a 100 m2-t nem haladja meg lakásonként 18.000 forint,

*b)* ha a lakás hasznos alapterülete a 100 m2-t meghaladja lakásonként 22.000 forint,

*c)* nem lakás céljára szolgáló épület, épületrész után épületenként, épületrészenként 5.000 forint,

*d)* telek után telkenként 10.000 forint.

**Adómentesség, adókedvezmény**

**2. §**

(1) Mentes az adó alól:

*a)* a belterületen fekvő, 400 m2-t meg nem haladó nagyságú telek,

*b)* a gépjárműtároló, garázs kivételével a nem lakás céljára szolgáló épület, épületrész,

*c)* a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény szerinti komfort nélküli lakás és szükséglakás,

*d)* a gépjármű tulajdonjogával vagy üzembetartó jogával nem rendelkező adóalany bejelentése alapján a tulajdonában lévő, kiegészítő helyiségként használt gépjárműtároló, garázs.

(2) 50 %-os adókedvezményben részesül

*a)* a külterületen fekvő lakás, gépjárműtároló és garázs,

*b)* a szennyvízcsatorna létesítése céljából hozzájárulást fizető magánszemély a beruházással érintett ingatlana után abban az esetben, ha a beruházással érintett ingatlanát a közműhálózatra annak kiépítését követő 1 éven belül a közszolgáltató szervezet által kiállított igazolás szerint rákötötte.

(3) Kérelmére mentesül a tulajdonában, haszonélvezetében lévő, kizárólag általa és a Polgári Törvénykönyvről szóló 2013. évi V. törvény szerinti közeli hozzátartozója által a lakcímnyilvántartás szerint és életvitelszerűen is lakóhelyéül szolgáló lakás után megállapított adó 50 %-ának megfizetése alól az a magánszemély, aki 65. életévét betöltötte, feltéve, hogy a vele együtt lakó közeli hozzátartozó – a házastárs kivételével - nem rendelkezik a szociális igazgatásról és szociális ellátásokról szóló 1993. évi III. törvény szerinti jövedelemmel.

(4) A (2) bekezdés b) pontja szerinti esetben a magánszemély a kedvezmény igénybevételére a támogatással csökkentett évi befizetés összegéig jogosult a rákötést követő év január 1. napjától, de legfeljebb 4 évig.

**Záró rendelkezések**

**3. §**

Hatályát veszti a magánszemélyek kommunális adójáról szóló 23/2015. (XI.26.) önkormányzati rendelet.

**4. §**

Ez a rendelet 2025. január 1-jén lép hatályba.

1. **napirend**

KISKŐRÖS VÁROS TELEPÜLÉSRENDEZÉSI TERVÉNEK (SZERKEZETI TERV) MÓDOSÍTÁSA EGYSZERŰSÍTETT ELJÁRÁS KERETÉBEN

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné Sinkovicz Csilla vagyongazdálkodási referenset.**

**Kutyifa Sándorné Sinkovicz Csilla vagyongazdálkodási referens** elmondta, hogy a Képviselő-testület a 45/2024. számú határozatával a rendezési terv módosítását kezdeményezte, melynek egyik kérelme a Gagarin utcában lévő önkormányzati és magán tulajdonú apró telkek építési telekké történő alakítása. Ennek megfelelően változik a terület felhasználás, melynek módosítását a szerkezeti tervben szükséges átvezetni. Az építési telek kialakításával a telek több része kisvárosias területfelhasználásból kertvárosias területfelhasználásba kerül. A módosított tervdokumentációt az Állami Főépítészi Iroda véleményében jóváhagyta és javasolja annak képviselő-testület általi elfogadását.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**77/2024. sz. Képv. test. hat.**

Kiskőrös Város Településrendezési Tervének (szerkezeti terv) módosítása egyszerűsített eljárás keretében

**HATÁROZAT**

A Képviselő-testület a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet 68. § (1) bekezdés b) pontjának bb) alpontja alapján a Kiskőrös 4020/1, 4022/2, 4023/5 és a 4027/9 hrsz-ú ingatlanok területfelhasználás módosításának eredményeképpen a hatályos Településszerkezeti Tervet a határozat 1. számú melléklete szerinti tervezési terület tartalmával, valamint a 2. számú melléklet szerinti településszerkezeti tervi leírással módosítja.

**Felelős:** polgármester

**Határidő:** azonnal, továbbításra 15 nap

***1. számú melléklet a 77 /2024. sz. Képv. test. határozathoz***

**(Településszerkezeti terv kivágat + jelmagyarázat)**

TERVEZÉSI TERÜLET:

**Területfelhasználás módosítás a Gagarin utca – Kőrisfa utca-Budai Nagy Antal utca közötti tömbben kertvárosias lakóterületi telek kialakítása céljából: kisvárosias lakóterület részleges átsorolása kertvárosias lakóterületbe**

A képen térkép, szöveg látható

Automatikusan generált leírás

A képen szöveg, diagram, térkép látható

Automatikusan generált leírás

***. számú melléklet a 77/2024. sz. Képv.test. határozathoz***

**Területfelhasználás módosítás a Gagarin utca – Kőrisfa utca – Budai Nagy Antal utca közötti tömbben kertvárosias lakóterületi telek kialakítása céljából**

Területfelhasználás változás történik, összesen 0,25 ha nagyságú területen: a beépítetlen, Gagarin utcai telkek kisvárosias lakóterület helyett kertvárosias lakóterületbe kerülnek 0,24 hektár területen. Kisebb korrekcióval módosul a kisvárosias lakóterület határa a Budai-Nagy Antal utca – Kőrisfa utca találkozásánál, telekhatárhoz igazítás miatt, ahol kertvárosias lakóterület kis mértékben csökken (0,014 ha).

* 1. **Területi mérleg**

Kiskőrös Város Önkormányzat 95/2015. sz. Képviselő testület határozatának 2. melléklete, a szerkezeti terv leírásának 3. fejezete, a város területi mérlege az alább felsorolt területfelhasználások tekintetében változik:

| **TERÜLETFELHASZNÁLÁS** | **TERÜLET NAGYSÁGA 2021-BEN**  **HEKTÁRBAN** | **VÁLTOZÁS**  **2021-ben** | **TERÜLET NAGYSÁGA 2024. JÚLIUS** | **VÁLTOZÁS**  **2024. JÚLIUS** |
| --- | --- | --- | --- | --- |
| Kisvárosias lakóterület | 58,21 | -0,49 | 57,98 | -0,23 |
| Kertvárosias lakóterület | 415,96 | -3,564 | 416,19 | +0,23 |

* 1. **Változással érintett területek összefoglalója**

Kiskőrös Város Önkormányzat 95/2015. sz. Képviselő testület határozatának 2. melléklete, a szerkezeti terv leírás 2. fejezete, a változással érintett területek összefoglalója az alábbi 3 db változással egészül ki:

| **ÚJ TERÜLETFELHASZNÁLÁS** | **KORÁBBI TERÜLETFELHASZNÁLÁS** | **TERÜLET-NAGYSÁG HEKTÁRBAN** | **ÉRINTETT HELYRAJZI SZÁM** | **MEGJEGYZÉS** | **ÉVSZÁM** |
| --- | --- | --- | --- | --- | --- |
| **FUNKCIÓVÁLTÓ BEÉPÍTÉSRE SZÁNT TERÜLET** | | | | | |
| kertvárosias lakóterület | kisvárosias lakóterület | 0,242 | 4027/9, 4023/5, 4022/2, 4020/1 | Gagarin utca menti telkek telekalakítása és beépítése érdekében történik a változás. | 2024 |
| kisvárosias lakóterület | kertvárosias lakóterület | 0,014 | 4005/2 | Budai-Nagy Antal utcai telek egy területfelhasználásba sorolása. | 2024 |

1. **napirend**

KISKŐRÖS VÁROS HELYI ÉPÍTÉSI SZABÁLYZATÁRÓL ÉS SZABÁLYOZÁSI TERVÉRŐL SZÓLÓ 18/2015. (IX.10.) ÖNKORMÁNYZATI RENDELET MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné Sinkovicz Csilla vagyongazdálkodási referenset.**

**Kutyifa Sándorné Sinkovicz Csilla vagyongazdálkodási referens** elmondta, hogy a korábbi napirendhez kapcsolódóan a Képviselő-testület a 45/2024. számú határozatával a rendezési terv módosítását kezdeményezte. Három módosítási kérelem szerepel, a Toyota utcájában az utak kiszabályozásának korrekciója, az épülő vasútállomás és a Tesco áruház mellett lévő buszmegálló közötti közterületi járdakapcsolat kialakítása és a Gagarin utcában lévő önkormányzati és magán tulajdonú apró telkek építési telekké történő alakítása. Egyszerűsített eljárás keretében került lefolytatásra a módosítás, az Állami Főépítészi Iroda jóváhagyta és a testületnek elfogadásra javasolja a módosítási dokumentációt. A helyi építési szabályzat rendelet módosítás tervezete tartalmazza a telekalakításra vonatkozó szabályozás kiegészítését és a jogszabályalkotásra vonatkozó szabályoknak való megfelelőséget.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 12 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**16/2024. (...) önkormányzati rendelete**

**Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról**

Kiskőrös Város Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendeletben biztosított jogkörében eljáró Bács-Kiskun Vármegyei Kormányhivatal Állami Főépítésze, Bács-Kiskun Vármegyei Kormányhivatal Környezetvédelmi és Természetvédelmi Főosztály, Kiskunsági Nemzeti Park Igazgatóság, Bács-Kiskun Vármegyei Katasztrófavédelmi Igazgatóság, Országos Vízügyi Főigazgatóság, Alsó-Duna-völgyi Vízügyi Igazgatóság, Bács-Kiskun Vármegyei Kormányhivatal Népegészségügyi Főosztály Népegészségügyi Osztály, ITM Léginavigációs és Repülőtéri Hatósági Főosztály, Honvédelmi Minisztérium Állami Légügyi Főosztály, Bács-Kiskun Vármegyei Kormányhivatal Kecskeméti Járási Hivatala, Közlekedési és Fogyasztóvédelmi Főosztály Útügyi Osztály, Bács-Kiskun Vármegyei Kormányhivatal Építésügyi és Örökségvédelmi Főosztály, Bács-Kiskun Vármegyei Kormányhivatal Földhivatali Főosztály, Bács-Kiskun Vármegyei Kormányhivatal Agrárügyi Főosztály Erdészeti Osztály, Honvédelmi Minisztérium Hatósági Hivatal, Szabályozott Tevékenységek Felügyeleti Hatósága, Bács-Kiskun Vármegyei Rendőr-főkapitányság, Nemzeti Média- és Hírközlési Hatóság Hivatala, Országos Atomenergia Hivatal, Budapest Főváros Kormányhivatala, Bács-Kiskun Vármegyei Önkormányzat, Akasztó, Dunatetétlen, Harta, Kaskantyú, Kecel, Soltvadkert, Szakmár, Tabdi Önkormányzata, valamint a partnerek véleményének kikérésével a következőket rendeli el:

**1. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 5. §-a a következő (5)–(9) bekezdéssel egészül ki:

„(5) Amennyiben egy telek, építési telek több övezetbe, építési övezetbe tartozik, az övezethatár menti vagy szabályozási vonal menti telekalakítás akkor is engedélyezhető, ha a kialakuló telkek nem felelnek meg az előírt telekalakításokra vonatkozó rendelkezéseknek, figyelembe véve az ide vonatkozó kormányrendelet előírásait.

(6) Az övezeti paraméterekben előírt legkisebb telekméretnél kisebb telkek is kialakíthatók közterületek, utak, terek, parkok, közkertek kialakítása érdekében.

(7) Szabályozási vonallal, vagy övezethatárral metszett telek vagy építési telek szabályozási terv szerinti kialakítása akkor is lehetséges, ha az így kialakuló telek, vagy építési telek (továbbiakban együtt: maradványtelek) területe és alakja az adott övezetre előírt méreteknek nem felel meg. Az így kialakuló maradványtelek akkor építhető be, ha a telek területe legalább 300 m2.

(8) A (7) bekezdés szerint kialakuló maradványtelken álló épület felújítható, korszerűsíthető, átalakítható.

(9) Magánút bármely övezetben, vagy építési övezetben kialakítható. Magánút minimum telekszélességének mértéke:

*a)* beépítésre nem szánt területen 3 m,

*b)* beépítésre szánt területen maximum három építési telek megközelítésének biztosítása esetén 4 m,

*c)* beépítésre szánt területen háromnál több építési telek megközelítésének biztosítása esetén 10 m.”

**2. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 59. § (2a) bekezdése helyébe a következő rendelkezés lép:

„(2a) E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló 7/2023. (III. 23.) önkormányzati rendelettel (a továbbiakban: Módr.) megállapított szabályait a Módr. hatályba lépést megelőzően indult, folyamatban lévő ügyekben is alkalmazni kell. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló 23/2023. (XI.23.) önkormányzati rendelettel (a továbbiakban: Módosító rendelet) megállapított szabályait a Módosító rendelet hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló 6/2024. (III.20.) önkormányzati rendelettel (a továbbiakban: Módosító rendelet2.) megállapított szabályait a Módosító rendelet2. hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló ....../2024. (.......) önkormányzati rendelettel (a továbbiakban: Módosító rendelet3.) megállapított szabályait a Módosító rendelet3. hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti.”

**3. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 1. melléklete helyébe az 1. melléklet lép.

**4. §**

Hatályát veszti a Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 5. § (3) bekezdés a) pontja.

**5. §**

Ez a rendelet a kihirdetését követő napon lép hatályba.

*Melléklet a jegyzőkönyvhöz csatolva.*

1. **napirend**

A KISKŐRÖS KÜLTERÜLET 0551/13 HRSZ-Ú INGATLAN ÖNKORMÁNYZATI TULAJDONRÉSZÉNEK ÁTRUHÁZÁSA HORVÁTH ANITA RÉSZÉRE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens II.

**Domonyi László polgármester** az előterjesztés szóbeli ismertetésére felkérte **Bacskai Klára vagyongazdálkodási referenset.**

**Bacskai Klára vagyongazdálkodási referens** elmondta, hogy Kiskőrös Város Önkormányzata 8/48 tulajdoni hányadát képezi a Kiskőrös, külterület 0551/13 hrsz-ú szántó művelési ágban lévő földterület. Horváth Anita, mint az ingatlan 2/48 tulajdoni hányaddal rendelkező tulajdonosa kezdeményezte az ingatlan osztatlan közös tulajdonának a megszüntetését és az ingatlan egyetlen tulajdonostárs általi tulajdonba vételét. A jogszabályban előírt értékbecslési összeg figyelembevételével a vételár összege az Önkormányzat tulajdonát képező tulajdoni hányad tekintetében 55.587,- forint. Horváth Anita kezdeményező tulajdonostárs a jogszabály szerinti alap vételárra tett vételi ajánlatot. Az önkormányzati vagyonról, a vagyon hasznosításáról szóló önkormányzati rendelet alapján a nettó 10.000.000,- Ft egyedi értéket el nem érő vagyont versenytárgyalás kiírása nélkül lehet értékesíteni, a tulajdonjog átruházásáról a képviselő-testület dönt.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Filus Tibor képviselő** elmondta, hogy egyre népszerűbb a sportág Kiskőrösön. Országos versenyeket is rendeznek Kiskőrösön. A sportegyesület egyik csapata az országos bajnoki küzdelmekben is részt vesz ezzel is országszerte öregbítve a város hírnevét. Jelezte, hogy szükséges a megfelelő körülmények biztosítása a felkészülésre, ezért is támogatja mind a Kulturális Bizottság, mind jómaga az előterjesztés elfogadását.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**78/2024. sz. Képv. test. hat.**

A Kiskőrös külterület 0551/13 HRSZ-ú ingatlan önkormányzati tulajdonrészének átruházása Horváth Anita részére

**HATÁROZAT**

Kiskőrös Város Önkormányzatának Képviselő-testülete

1. hozzájárul a Kiskőrös Város Önkormányzata 8/48 tulajdoni hányadát képező, Kiskőrös külterület 0551/13 hrsz-on nyilvántartott, 3 641 m2 alapterületű, szántó művelési ágban lévő földterület jogszabályban foglalt vételár szerinti – 55.587,-Ft - tulajdonjogának átruházásához Horváth Anita tulajdonostárs részére.
2. felhatalmazza a polgármestert a határozat mellékletét képező nyilatkozat, valamint a tulajdonjog átruházásához kapcsolódó egyéb dokumentumok aláírására.

**Felelős:**  polgármester

**Határidő:**  azonnal

*Melléklet a jegyzőkönyvhöz csatolva.*

1. **napirend**

KÖZVILÁGÍTÁS AKTÍV ELEM ÜZEMELTETÉSI SZERZŐDÉS MEGKÖTÉSE AZ MVM LUMEN KFT-VEL

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Városgondnoksági csoportvezető

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogy mindenki számára ismert, hogy a városban az elmúlt időszakban közvilágítási lámpatestek kerültek felszerelésre. Az első ütemben összesen 589 db LED fényforrású lámpatest, a II. ütemben 1383 db LED fényforrású lámpatest került üzembe helyezésre, 89 db lámpa még cserére vár. Az aktív elemekre üzemeltetési szerződés megkötése indokolt, erre 3 árajánlatos beszerzési eljárást folytatott le az Önkormányzat, melynek eredményeként MVM Lumen Kft. nyújtotta be a legkedvezőbb ajánlatot, amely szerint a jótállással érintett LED-es lámpatestek rendelkezésre állási díj 1 500,- Ft/lámpatest/év + ÁFA, jótállási időn belül, jótállás alá tartozó javítás esetén le-felszerelés + kiszállás: 26 800,- Ft + ÁFA/db, jótállás nélküli, hagyományos lámpatestek átalánydíja 55 395,- Ft/hó + ÁFA.

**Pohankovics András képviselő** afelől érdeklődött, hogy a jótállás nélküli hagyományos lámpatesteknél az átalánydíj darabra vonatkozik vagy az egy szolgáltatási díj.

**dr. Nagy Gabriella aljegyző** válaszában elmondta, hogy elmondta, hogy darab.

**Pethő Attila képviselő** afelől érdeklődött, hogy felmérésre került, hogy mennyi lámpatest van ami nem jótállás nélküli.

**dr. Nagy Gabriella aljegyző** az elhangzottakra reagálva elmondta, hogy 89 darab lámpatest vár még cserére.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**79/2024. sz. Képv. test. hat.**

Közvilágítás aktív elem üzemeltetési szerződés megkötése az MVM Lumen Kft-vel

**HATÁROZAT**

A Képviselő-testület

1. egyetért a határozat-tervezet mellékletét képező „Kiskőrös közvilágítás aktív elem üzemeltetési szerződés” megkötésével.
2. felhatalmazza a polgármestert az 1. pontban meghatározott szerződés aláírására.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

A KISKŐRÖSI ZSIDÓ- KERESZTÉNY EGYESÜLET NÉVHASZNÁLAT IRÁNTI KÉRELME

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Önkormányzati asszisztens

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt**

**dr. Nagy Gabriella aljegyző** elmondta, hogy Benyikné Szalai Csilla bejelentette, hogy Kiskőrösi Zsidó-Keresztény Egyesület elnevezéssel egyesületet kívánnak létrehozni. Az egyesület célja a zsidó-keresztény vallásgyakorlat elősegítése, továbbá minden olyan tevékenység támogatása, amely harmonikusabbá és befogadhatóbbá teheti a többségi társadalmat a kisebbségi vallások kulturális, hagyományőrző tevékenységeivel kapcsolatosan. Az Egyesület a „Kiskőrösi Zsidó- Keresztény Egyesület” elnevezést kívánja viselni, amely névhasználathoz az Önkormányzat hozzájárulása szükséges.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**80/2024. sz. Képv. test. hat.**

A Kiskőrösi Zsidó- Keresztény Egyesület névhasználat iránti kérelme

**HATÁROZAT**

A Képviselő-testület

1. a cégnyilvánosságról, a bírósági cégeljárásról és a végelszámolásról szóló 2006. évi V. törvény 4. § (5) bekezdésében foglaltakra figyelemmel- hozzájárul ahhoz, hogya Kiskőrösi Zsidó- Keresztény Egyesület, a város nevét az egyesület nevében szerepeltesse.
2. felhatalmazza a Polgármestert a névhasználattal kapcsolatos szükséges jognyilatkozatok megtételére.

**Felelős:** polgármester

**Határidő:** azonnal

1. **napirend**

A 2. SZÁMÚ FELNŐTT HÁZIORVOSI KÖRZET MŰKÖDTETÉSE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Közigazgatási osztályvezető

**Domonyi László polgármester** az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy dr. Schütz Nikolett a 2. számú felnőtt háziorvosi körzet háziorvosa bejelentette az Önkormányzatnak, hogy 2024. december 1. napjával a körzethez kapcsolódó praxis jogát Nemesné dr. Kelemen Valéria részére kívánja elidegeníteni. Az Önkormányzat a praxis jogot megszerezni kívánó orvossal az adott körzetben feladat ellátási szerződést kötni, erről a felek előszerződést kötnek, majd a praxisjog megszerzését követően köthető meg a feladatellátási szerződés. Nemesné Dr. Kelemen Valéria a Semmelweis Egyetemen Általános Orvostudományi Karán 2002. szeptember 14. napján szerzett orvosdoktor diplomát, majd 2018. november 26. napján a háziorvostan szakvizsgát tett. Szerződéskötés esetén továbbra is a Petőfi Sándor út 14. szám alatti orvosi rendelőben, a megszokott rendelési időben, az ápolók tovább foglalkoztatásával szeretné biztosítani a háziorvosi feladatokat.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**81/2024. sz. Képv. test. hat.**

A 2. számú felnőtt háziorvosi körzet működtetése

**HATÁROZAT**

A Képviselő-testület

1. megállapítja, hogy Kiskőrös Város Önkormányzata és a Juniper-Med Egészségügyi Szolgáltató Korlátolt Felelősségű Társaság (székhelye: 6200 Kiskőrös, Petőfi Sándor út ügyvezetője: Dr. Schütz Nikolett) között létrejött 1049-4 /2023. számú feladat-ellátási szerződés Dr. Schütz Nikolett ügyvezető Kiskőrös Város Önkormányzatához 2024. április 1. napján intézett egyoldalú jognyilatkozatával 2024. szeptember 30. napjával megszűnik.
2. egyetért azzal, hogy KELVITIA Egészségügyi Szolgáltató Korlátolt Felelősségű Társasággal (székhely: 6200 Kiskőrös, Hunyadi János utca 1.C lpház. fszt 3. ügyvezetője: Nemesné Dr. Kelemen Valéria) Kiskőrös Város Önkormányzata Képviselő-testületének az egészségügyi alapellátás körzeteiről szóló 10/ 2016. (V.26.) önkormányzati rendelet 1. számú melléklete szerinti 2. számú felnőtt háziorvosi körzet területi ellátási kötelezettséggel történő működtetésére a határozat 1. számú melléklete szerinti előszerződést megkösse.
3. felhatalmazza a polgármestert a határozat 2. pontja szerinti előszerződés aláírására.
4. felhatalmazza a polgármestert, hogy a kiskőrösi 2. számú felnőtt háziorvosi körzetre vonatkozó, Nemesné Dr. Kelemen Valéria (működési nyilvántartási száma: 61940) háziorvos részére a praxiskezelő által kiadott praxisjogot engedélyező határozat véglegessé válásától a háziorvosi feladatok területi ellátási kötelezettséggel történő végzésére a határozat 2. számú melléklete szerinti feladat-ellátási szerződést határozatlan időre megkösse.

**Felelős:** polgármester

**Határidő:** azonnal, illetve a praxisengedély megszerzését követő 30 napon belül

*1. számú melléklet a 81/2024. sz.Képv.testületi határozathoz*

**Feladat-ellátási előszerződés**

amely létrejött

egyrészről **Kiskőrös Város Önkormányzata** (székhelye: 6200 Kiskőrös, Petőfi tér 1., törzsszáma: 724782, statisztikai számjele: 15724784-8411-321-03) képviseletében Domonyi László polgármester (továbbiakban: Önkormányzat),

másrészről

a **KELVITIA Egészségügyi Szolgáltató Korlátolt Felelősségű Társaság** (székhelye: 6200 Kiskőrös, Hunyadi János utca 1.C. lház. fsz.3. cégjegyzékszám: 03 09 131792, adószám:26366001-1-03) (továbbiakban: Egészségügyi szolgáltató) ügyvezetője Nemesné Dr. Kelemen Valériaegyüttesen, mint Szerződő Felek között az alábbi feltételek mellett:

1. Az előszerződés tárgya a kiskőrösi 2. számú, területi ellátási kötelezettséggel működő felnőtt háziorvosi körzetben (körzetazonosító: 030090076) (a továbbiakban: Praxis) orvosi tevékenység végzésére vonatkozó, az önálló orvosi tevékenységről szóló 2000. évi II. törvény (a továbbiakban: Öotv.) 2/B. § szerinti feladat-ellátási szerződés megkötése.
2. Szerződő Felek rögzítik, hogy az 1. pont szerinti Praxishoz kapcsolódó praxisjoggal jelenleg rendelkező Dr. Schütz Nikolett (működési nyilvántartási száma: 77941) háziorvos a praxisjog elidegenítési szándékát - az Öotv. 2/A.§ (1) bekezdése szerint – az Önkormányzatnak bejelentette, egyidejűleg megjelölte a praxisjogot megszerezni kívánó Nemesné Dr. Kelemen Valéria (működési nyilvántartási száma: 61940) háziorvost.
3. Szerződő Felek rögzítik, hogy a Praxis háziorvosi feladatainak ellátására határozatlan idejű, de legalább 5 évre szóló feladat-ellátási szerződést kötnek, amennyiben az Egészségügyi Szolgáltató becsatolja Önkormányzatnak Nemesné Dr. Kelemen Valéria háziorvos részére kiadott, a Praxisra vonatkozó végleges praxisjogot engedélyező határozatot.
4. Egészségügyi szolgáltató kijelenti, hogy a Praxisban az önálló háziorvosi tevékenységet személyesen Nemesné Dr. Kelemen Valéria háziorvos (működési nyilvántartási száma: 61940) folytatja a praxisjogot engedélyező határozat véglegessé válásától.
5. Egészségügyi szolgáltató a területi ellátási kötelezettségét a Kiskőrös, belterületi 2623 hrsz-on nyilvántartott, természetben Kiskőrös, Petőfi Sándor út 14. szám alatt található, a DLB Holding Kft. (6200 Kiskőrös, Petőfi Sándor út 14.) tulajdonában lévő ingatlanban elhelyezkedő, az Önkormányzata használatában lévő orvosi rendelő helyiségben teljesíti, melyet az Önkormányzat térítésmentesen biztosít számára.
6. Szerződő Felek tudomásul veszik, hogy a Polgári Törvénykönyvről szóló 2013. évi V. törvény (továbbiakban: Ptk.) 6:73. § (1) bekezdése alapján a feladat-ellátási szerződést jelen előszerződésben rögzített feltételek teljesülését követően, de legkésőbb jelen előszerződés 7. pontjában rögzített határidőig kötelesek megkötni.
7. Az Önkormányzat köteles a 3. pont szerinti praxisjogot engedélyező határozat becsatolását követő 30 napon belül a……./2024. számú Képv. test. határozattal jóváhagyott tartalmú feladat-ellátási szerződés megkötésére.
8. Szerződő felek rögzítik, hogy a feladat-ellátási szerződésben szabályozzák a feladat-ellátás feltételeit.
9. Jelen előszerződésben nem szabályozott kérdésekben a hatályos egészségügyi és társadalombiztosítási jogszabályokat, valamint a Ptk. rendelkezéseit kell alkalmazni.
10. Szerződő felek bármelyike megtagadhatja a szerződés megkötését a Ptk. 6:73. § (3) bekezdésében meghatározott esetekben, továbbá a jelen előszerződésben előírt feltételek hiánya esetén. Ha valamely fél a 7. pont szerinti határidőn belül a feladat-ellátási szerződés megkötését a jelen előszerződés szabályaival ellentétesen megtagadja, a másik fél a bíróságtól kérheti a szerződés létrehozását.
11. A szerződésből eredő esetleges jogvita esetén a felek hatáskörtől függően a Kiskőrösi Járásbíróság kizárólagos illetékességét kötik ki.
12. Jelen előszerződés az aláírás napjától 2025. március 31. napjáig hatályos, de az előszerződés megszűnik, ha a Szerződő felek feladat-ellátási szerződést kötnek.
13. Jelen előszerződést Szerződő felek elolvasás és értelmezés után, mint akaratukkal mindenben megegyezőt jóváhagyólag aláírták.
14. Jelen előszerződés 4 példányban készült, Kiskőrös Város ÖnkormányzataKépviselő-testületeaz előszerződést a ……../2024. (…….) számú határozatával hagyta jóvá.

**Kiskőrös,2024.**

Domonyi László Nemesné Dr. Kelemen Valéria háziorvos

polgármester KELVITIA Kft. ügyvezetője

Ellenjegyzem:

Dr. Turán Csaba

jegyző

*2. számú melléklet a 81/2024. sz. Képv. test. határozathoz*

**FELADAT-ELLÁTÁSI SZERZŐDÉS**

amely létrejött egyrészről **Kiskőrös Város Önkormányzata** (székhelye: 6200 Kiskőrös, Petőfi tér 1., törzsszáma: 724782, statisztikai számjele: 15724784-8411-321-03) képviseletében Domonyi László polgármester (továbbiakban: Önkormányzat),

másrészről a **KELVITIA Egészségügyi Szolgáltató Korlátolt Felelősségű Társaság** (rövidített elnevezése: KELVITIA Kft. székhelye: 6200 Kiskőrös, Hunyadi János utca 1.C.lház, fszt. 3. cégjegyzékszám: 03 09 131719, adószám:26366001-1-03) (továbbiakban: Egészségügyi szolgáltató) ügyvezetője Nemesné Dr. Kelemen Valéria(továbbiakban együttesen: Szerződő Felek) között **a felnőtt háziorvosi feladatok** ellátása tárgyában alulírott helyen és időben az alábbi feltételek mellett:

A praxisjoggal érintett körzet meghatározása:

1. Önkormányzat megbízza, Egészségügyi szolgáltató vállalja, hogy - a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja, valamint az egészségügyi alapellátásról szóló 2015. évi CXXIII. törvény 5. §-a alapján – 2024. ……. hó 1. napjától ellátja az Önkormányzat ellátási kötelezettségébe tartozó, a feladat-ellátási szerződés 1. mellékletében szereplő, Kiskőrös Város 2. számú felnőtt háziorvosi alapellátási körzet háziorvosi alapellátási feladatait.

Az Egészségügyi szolgáltató és az Önkormányzat kötelezettségei:

1. Egészségügyi szolgáltató kötelezettséget vállal arra, hogy a praxisjog alapján nyújtható önálló orvosi tevékenységet **Nemesné Dr. Kelemen Valéria** (szül.:………. an: ……., lakcíme: 6200 Kiskőrös, ………működési nyilvántartási száma: 61940), mint személyes ellátásra kötelezett háziorvos aKELVITIA Kft. tagjaként, a KELVITIA Kft. nevében és felelősségére látja el – akadályoztatásának jogszabályban meghatározott eseteit kivéve – a Kiskőrös, belterületi 2623 hrsz-on nyilvántartott, természetben 6200 Kiskőrös, Petőfi Sándor út 14. szám alatt található, a DLB Holding Kft. (6200 Kiskőrös, Petőfi Sándor út 14. ) tulajdonában lévő ingatlanban elhelyezkedő, Kiskőrös Város Önkormányzata használatában lévő orvosi rendelő helyiségben.
2. Az Egészségügyi szolgáltató kötelezettséget vállal arra, hogy működési területén az érvényes előírásoknak, szakmai szabályoknak megfelelő háziorvosi alapellátásról gondoskodik.
3. A háziorvosi tevékenység minőségbiztosítása a tevékenységet végző Egészségügyi szolgáltató feladata.
4. A felek megállapodnak abban, hogy az Egészségügyi szolgáltató köt finanszírozási szerződést az illetékes Nemzeti Egészségbiztosítási Alapkezelővel. Önkormányzat hozzájárul az Egészségügyi szolgáltató közvetlen társadalombiztosítási finanszírozásához.
5. Egészségügyi szolgáltató az 1./ pontban foglalt feladat ellátását a finanszírozási szerződés alapján folyósított összegből biztosítja.
6. Önkormányzat tudomásul veszi, hogy a jogszabályban felsorolt háziorvosi feladatként díjazás ellenében végzett tevékenységből vagy a háziorvosi ténykedést meghaladó ellátásból származó pénzbevételek az Egészségügyi szolgáltatót illetik.
7. Egészségügyi szolgáltató kijelenti, hogy a külön jogszabályban meghatározott, az egészségügyi szolgáltatás nyújtásához szükséges szakmai minimumfeltételek közé tartozó gép-műszerek, felszerelések, egyéb eszközök, valamint a távoli-hálózati hozzáférésre alkalmas személyi számítógép beszerzéséről, működőképességének biztosításáról, karbantartásáról, pótlásáról saját maga gondoskodik.
8. Egészségügyi szolgáltató Önkormányzattal szemben eszköz és ingatlan használati és támogatási igénnyel – a 10. pont kivételével - nem lép fel.
9. Az Önkormányzat a 2. pontban megjelölt orvosi rendelőt az Egészségügyi szolgáltató térítésmentes használatába adja.
10. Egészségügyi Szolgáltató a használatban adott rendelőhelyiségben és a hozzá tartozó egyéb helyiségekben bármilyen jellegű beruházást, átalakítási, felújítási és a rendes gazdálkodás körét meghaladó munkát kizárólag az Önkormányzat előzetes írásbeli engedélyével végezhet. Az Önkormányzat engedélye nélkül végrehajtott beruházási, átalakítási, felújítási munkálatok esetében az Egészségügyi Szolgáltató köteles az eredeti állapot helyreállítására, a felmerülő károk megtérítésére.
11. Egészségügyi szolgáltató viseli a 2. pontban megjelölt orvosi rendelő és kiszolgáló helyiségei működési költségei közül a közüzemi díjakat – víz és csatornahasználat, villany, fűtés, szemétszállítás, veszélyes hulladékszállítás és megsemmisítés, telefonbeszélgetések díja, egyéb informatikai szolgáltatások díja, közös költség rendelő helyiségcsoportra eső hányada, valamint a használatba adott orvosi rendelő helyiség állagmegóvását, felújítását, karbantartását. Az orvosi rendelő és kiszolgáló helyiségei használatára, a közüzemi díjak megtérítésére vonatkozóan az Egészségügyi szolgáltató a DLB Holding Kft-vel külön megállapodást köt.
12. Egészségügyi szolgáltató maga gondoskodik a nyomtatványok, egyszer használatos eszközök, kötszerek, gyógyszerek, vegyszerek beszerzéséről és viseli azok költségeit.
13. Egészségügyi szolgáltató tudomásul veszi, hogy köteles a jelen szerződésben meghatározott tevékenységének végzésével kapcsolatos, jogszabályokban előírt nyilvántartásokat vezetésére, az adatok megőrzésére, adatokat szolgáltatni, valamint az Önkormányzatot – annak kérésére – a feladat ellátásáról az orvosi titoktartás és az adatvédelmi jogszabályokat nem sértő módon tájékoztatni.
14. Az Egészségügyi szolgáltató tudomásul veszi, hogy az 1. pontban szereplő alapellátási körzet határait – az egészségügyi alapellátásról szóló 2015. évi CXXIII. törvény 6.§. (1) bekezdése szerint a praxiskezelő alakítja ki és jelen szerződés fennállása alatt bármikor megváltoztathatja.

Körzetmódosítás esetén az érintett lakosság megfelelő tájékoztatásával kapcsolatos kötelezettségek az Önkormányzatot terhelik.

1. Egészségügyi szolgáltató jelen szerződés megszűnése esetén a használatában lévő rendelőhelyiséget, berendezési tárgyait, az eszközöket eredeti állapotban, illetve természetes elhasználódásának megfelelő állapotban a szerződés megszűnésétől számított 15 napon belül köteles az Önkormányzat rendelkezésére bocsátani.

Az Egészségügyi szolgáltató rendelési ideje:

1. Hétfő: 8:00 – 14:00

Kedd: 12:00 - 16:00

Szerda: 8:00 - 14:00

Csütörtök: 8:00 - 14:00

Péntek: 8:00 - 14:00

Az egészségügyi szolgáltató ügyeletben történő részvételére vonatkozó rendelkezések:

1. Szerződő felek rögzítik, hogy az egészségügyi ellátás folyamatos működtetésének egyes szervezési kérdéseiről szóló 47/2004. (V. 11.) ESzCsM rendelet 15. § (6) bekezdése alapján az ügyeleti szolgálatot, valamint a központi ügyeletet a területi ellátási kötelezettséggel működő háziorvos az Országos Mentőszolgálattal kötött szerződésének megfelelően látja el.

Egészségügyi Szolgáltató helyettesítésére vonatkozó rendelkezések:

1. Az Egészségügyi szolgáltató saját maga és alkalmazottai akadályoztatása esetén helyettesítésről – beleértve annak pénzügyi feltételeit is – a háziorvosi, házi gyermekorvosi és fogorvosi tevékenységről szóló 4/2000. (II.-25.) EüM. rendeletben előírtaknak megfelelően maga gondoskodik. A helyettesítés időtartama alatt a napi rendelés elsősorban az Egészségügyi szolgáltató által használt orvosi rendelőben történik, illetve indokolt esetben az Önkormányzattal történt egyeztetés után a városon belül más rendelőben is történhet.
2. Az Egészségügyi Szolgáltató a 30 napnál hosszabb távollétet az Önkormányzat felé köteles bejelenteni és a helyettes személyt megjelölni.

Az ellátás nyújtásában részt vevő egészségügyi szakdolgozókra vonatkozó rendelkezések:

1. Az Egészségügyi szolgáltató köteles a háziorvosi, házi gyermekorvosi és fogorvosi tevékenységről szóló 4/2000.(II.25.) EüM. rendelet alapján megfelelő szakképesítéssel rendelkező ápolót foglalkoztatni saját költsége és kockázata terhére.

Kártérítésre, kártalanításra vonatkozó rendelkezések:

1. A körzetmódosítás miatt bekövetkezett, az Egészségügyi szolgáltatót ért kár esetén az önálló orvosi tevékenységről szóló 2000. évi II. törvény 2/B. § (5) bekezdése szerint az adott körzet megállapításáért felelős szerv tartozik kártalanítási kötelezettséggel.
2. Jogellenes károkozás esetén a Polgári Törvénykönyvről szóló 2013. évi V. törvény (továbbiakban: Ptk.) kártérítési felelősség általános és közös szabályait kell alkalmazni.

A feladat-ellátási szerződés időtartama:

1. A feladat-ellátási szerződés az aláírás napján lép hatályba és határozatlan időre jön létre.

A feladat-ellátási szerződés felmondására vonatkozó rendelkezések:

1. A szerződés megszüntethető indokolás nélkül rendes felmondással, melynek határideje a felmondástól számított 6 hónap.
2. Az Önkormányzat a feladat-ellátási szerződést – indokolással – felmondja, ha

a) Egészségügyi szolgáltató a feladat-ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat,

b) az Egészségügyi szolgáltató az önálló egészségügyi tevékenység végzésére való jogosultságát bármely okból elveszti.

1. Jelen szerződésben nem szabályozott kérdésekben a hatályos egészségügyi, társadalombiztosítási jogszabályok, valamint a Ptk. és az egyéb vonatkozó jogszabályok az irányadók.
2. Szerződő felek jelen szerződésből eredő jogviták esetén a hatáskörtől függően a Kiskőrösi Járásbíróság kizárólagos illetékességét kötik ki.
3. Jelen feladat-ellátási szerződés 4 eredeti példányban készült és azt a Szerződő felek elolvasás és értelmezés után, mint akaratukkal mindenben megegyezőt jóváhagyólag aláírták.

Kiskőrös, 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Domonyi László Nemesné Dr. Kelemen Valéria

polgármester KELVITIA Kft. ügyvezetője

háziorvos

Ellenjegyzem:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. Turán Csaba

jegyző

1. **INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK**

**Domonyi László polgármester** értékelte a Kiskőrösi Szüret és Szlovák Nemzetiségi Napok rendezvényt. Megköszönte a szervezők, közreműködők segítségét.

A továbbiakban elmondta, hogy 2024. október 4. -én 14 órakor Idősek Napja kerül megrendezésre a Petőfi Sándor Művelődési Központ Színháztermében. Mindenkit szeretettel várnak.

A polgármester tájékoztatta a lakosokat, hogy 2024. október 6-án az Aradi vértanúk halálának 175. évfordulója alkalmából a Petőfi Szülőház és Emlékmúzeum az Úttörténeti Múzeummal együttműködve megemlékezést tart. 11:00 órakor Mérnökök a Hazáért – Maderspach Károly és Maderspach Viktor öröksége Időszaki kiállítás kerül megrendezésre az Úttörténeti Múzeumban. 14.00 órakor Hősök, vértanúk, áldozatok Konferencia a szabadságharc hősei és Petőfi Sándor emlékére a Petőfi Szülőház és Emlékmúzeum galériájában. 18.00 órakor Emlékműsor a KSZC Kiskőrösi Wattay Technikum diákjainak előadásában. 18.45-kor Hősök, vértanúk, áldozatok Időszaki kiállítás Dobák Géza, Prof. dr. Hermann Róbert és Krámer Iván magángyűjteményéből. Jöjjön el Ön is egy szál virággal vagy gyertyával és emlékezzünk együtt a szabadságharc hőseire!

A polgármester elmondta, hogy 2024. október 12. Szabadidőpark, XV. Kiskőrösi Kakaspörkölt Főző Fesztivál kerül megrendezésre. A színpadon egész napos programmal várják a rendezvényre látogatókat. Jelentkezni szeptember 20. péntekig lehet a kiskorosi.kakasporkoltfozo@gmail.com email címen lehet.

Végül megköszönte a leköszönő képviselők elmúlt 5 éves munkáját, további sok sikert kívánt mindenkinek

**Szedmák Tamás képviselő** elmondta, hogy 2019.októberében az akkor megalakuló képviselő-testület komoly fejlesztéseket valósított meg különböző társadalmi területeken, a média, a nyilvánosság, a kultúra átszervezése terén, a Petőfi 200 emlékév felkészülése feladatában és a turizmus területén. Akkor polgármester úr ennek a feladatkörnek a koordinációját ráruházta és a nehézségek ellenére az elképzelések szerint sikerült mindent megvalósítani. A továbbiakban röviden összegezte az elmúlt 5 év változásait a média és a hírportálok tekintetében, valamint részletezte a Petőfi 200 emlékév sikereit. Végül megköszönte a leköszönő képviselők munkáját és üzente a város lakosságának, hogy továbbra is számíthatnak rá kulturális kezdeményezések, programok szervezésében.

**Filus Tibor képviselő** elmondta, hogy a nyár sem telt el munka nélkül, a testvérvárosi kapcsolataikat ápolták, a Stadtlengsfeldi és a Naszvadi utazásról tartott beszámolót.

A továbbiakban afelől érdeklődött, hogy hogyan tudta kezelni a város az esőzéseket, hogy vizsgázott a csapadék elvezető rendszer.

Elmondta, hogy elkészült a teniszpálya, a lakosok érdeklődtek nála, hogy ki veheti igénybe a teniszpályát, ezenkívül tájékoztatást kért a városban induló úszásoktatásról. Érdeklődött a vasútépítésről, a lezárásra kerülő átjárókról, a gazdák jelezték, hogy gyakran kerülővel tudják megközelíteni a földjeiket, hol tudnak tájékoztatást kapni ezzel kapcsolatosan.

**Domonyi László polgármester** válaszában elmondta, hogy a bekötő utak lezárásáról időben és pontosan tájékoztat a kivitelező, a V-híd Zrt. és az Önkormányzat mindent a megfelelő internetes fórumon megjelenít a lakosság számára.

Az úszás oktatás átszerveződik, Kis Gergő úszóiskola komoly szakmai hátteret ad az úszás oktatásnak, egy kicsit drágább lesz, de színvonalasabb lesz az oktatás.

A teniszpálya elkészült, a pálya kiváló minőségű, nagyon nagy odafigyelést igényel, sok védelmi intézkedést kell tenni. Egy salakos pályát használhat majd a lakosság, mely lerekesztésre kerül, elérhető lesz mindenki számára.

A csapadékelvezető rendszerrel kapcsolatosan elmondta, hogy kitűnően működött, a záportározó megfogta a vizet, feltöltődött.

**Ba Edit képviselő** elmondta, hogy 32. évvel ezelőtt ezen a napon veszítették el dr. Szenohradszki Béla polgármestert és Kuti Jánost az Önkormányzat munkatársát autóbalesetben, 1 perces néma csenddel kérte, hogy emlékezzenek rájuk.

További hozzászólás nem volt, így **Domonyi László polgármester** az ülést 17:50 órakor bezárta.

Kmf.

Domonyi László dr. Nagy Gabriella

polgármester aljegyző